

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-22-09

Omiš, 30.lipnja 2022.

**Z A P I S N I K**

o radu 9. sjednice Gradskog vijeća Grada Omiša

održane 30. lipnja 2022. godine u Omišu, Trg K. Tomislava 6 – Hotel Plaža

Započeto u 19.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić (do t.5.)
5. Lovrenka Kovačić Bućan, dipl.iur
6. Sanja Ilić, prof.
7. Petar Bulić, dipl.iur.
8. Tomislav Bartulović (od t.13.)
9. Karlo Vukasović, bacc.oec.
10. Zdravka Šodan
11. dr.sc. Dino Belošević

NENAZOČNI ČLANOVI VIJEĆA:

1. Ivan Medić
2. Tihana Barišić Marunčić, dr.med.
3. Josip Banović, dr.med.
4. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica ureda gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

7. Meri Smailagić, dipl.oec. voditeljica odsjeka za proračun

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 10 glasova ZA usvojen slijedeći

**d n e v n i r e d**

1. Usvajanje zapisnika o radu 8. sjednice Gradskog vijeća Grada Omiša
2. Vijećnički upiti
3. Prijedlog I. izmjena i dopuna Proračuna Grada Omiša za 2022. godinu
4. Prijedlog Odluke o izmjeni Odluke o izvršavanju proračuna Grada Omiša za 2022.g.
5. Prijedlog Odluke o načinu izdavanja i o visini naknade za izdavanje dozvole za autotaksi prijevoz putnika
6. Prijedlog Odluke o osnivanju savjetodavnog tijela
7. Prijedlog Izvješća o izvršenju Programa građenja objekata komunalne infrastrukture za Grada Omiša za 2021.
8. Prijedlog Izvješća o ostvarenju Programa održavanja komunalne infrastrukture Grada Omiša za 2021.
9. Prijedlog Izmjena i dopuna Programa građenja komunalne infrastrukture za 2022.
10. Prijedlog Izmjena i dopuna Program održavanja komunalne infrastrukture za 2022.
11. Prijedlog Odluke o dopuni Odluke o komunalnoj infrastrukturi Grada Omiša i njezinom pravnom statusu
12. Prijedlog Odluke o izmjeni i dopuni Odluke o komunalnom doprinosu
13. Prijedlog Odluka o izmjeni i dopuni Odluke o raspolaganju nekretninama u vlasništvu Grada Omiša
14. Prijedlog Odluke o prihvatu darovanja
15. Prijedlog Odluke o dodjeli prostora Caritasu Splitsko makarske nadbiskupije
16. Prijedlog Odluke o isteku privremenog korištenja dijela javnog parka za sportsku namjenu u UPU Punta
17. Prijedlog Odluke o ispravci greške u Odluci o donošenju Izmjena i dopuna Urbanističkog plana uređenja Ribnjak (VIII)

**Ad 1/**

USVAJANJE ZAPISNIKA O RADU 8. SJEDNICE GRADSKOG VIJEĆA GRADA OMIŠA

Na nacrt zapisnika o radu 8. nije bilo primjedbi. Predsjedavatelj je nacrt Zapisnika dao na glasovanje potom je utvrđeno da je jednoglasno sa 10 glasova ZA usvojen zapisnik o radu 8. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Karlo Vukasović –** građani Borka i Naselja pitaju je li moguće oživiti ideju o komercijalnoj autobusnoj putničkoj liniji?

Gradonačelnik – možemo razmotriti ovu ideju, vidjeti mogućnosti s prijevoznikom i koliko bi nas to koštalo, slično kao i sezonska linija za Pisak.

Đeki Stanić – Gradsko vijeće mora donijeti Odluku o uvođenju te linije.

**Dino Belošević** – upit je vezan za izdavanje koncesijskih odobrenja.

Naime, odobrenja koja donese Odbor za dodjelu koncesijskih odobrenja jako se loše provode u djelo. Pita se jesu li komunalni redari uopće upoznati sa načinom rada Vijeća za dodjelu koncesijskih odobrenja i dobiju li oni ta rješenja da bi mogli kontrolirati rad koncesionara?

Koncesijska odobrenja na velikoj plaži – mora se barem dva puta dnevno proći preko plaže i vidjeti pridržavaju li se koncesionari uvjeta iz Odobrenja. Također postoje i kafići koji uopće nemaju koncesijska odobrenja a neometano na sred plaže iznose i stolice i svoj inventar....

Nije u redu da netko uredno plaća svoje obaveze i pridržava se pravila, a drugi nelegalno rade i nitko ih ne kontrolira. Moraju se te očite stvari kontrolirati i sprječavati, jer ako to si građani vide onda to moraju i nadležni.

Gradonačelnik – komunalno redarstvo je raspisalo natječaj za nova radna mjesta, tu moramo napraviti neku reorganizaciju, jer očigledno imamo problema.

Stipe Žuljević Mikas – nakon svake sjednice Odbora za dodjelu koncesijskih odobrenja rješenja se dostavljaju komunalnom redarstvu na postupanje. Oni obilaze plaže i djeluju prema svojim ovlastima, izdaju kazne onima koji nemaju odobrenje, koji se ne drže uvjeta iz odobrenja i sl. Na dodatne prijave se ponovno izlazi na teren i kontrolira stanje.

**Petar Bulić** – dječji vrtić u Tugarima – ispred zgrade imaju dvije sprave za igranje, bilo je rečeno da smo predali zahtjev za financiranje kompletnog uređenja igrališta preko europskih fondova , pa pita može li se dok se to ne realizira, postojeće sprave sanirati ili zamijeniti za nove jer sada nisu adekvatne za djecu?

Gradonačelnik – vidjeti ćemo s ravnateljicom to se tu može po ovom pitanju napraviti.

Naš projekt je pripremljen i čekamo natječaj na koji bi se mogli prijaviti.

**Petar Bulić** – 2017. godine donesena je Odluka o komunalnom redu u kojoj je regulirano bukiranje i reklamiranje prijevoza brodicama na rijeci Cetini. Koliko je upoznat sada su nastali neki problemi, neredi, tuče... mogu li komunalni redari tu intervenirati, a prema spomenutoj Odluci?

Gradonačelnik – prenijeti će ovo voditeljici Odsjeka za komunalno redarstvo.

**Karlo Vukasović** – možda bi trebali ići sa principom biljetarnice, odnosno da se izleti bukiraju s jednoga mjesta pa da se na taj način uvede red?

Gradonačelnik – to pitanje treba urediti s Javnom ustanovom more i krš, mi smo s njima u stalnom kontaktu no to je njihova nadležnost.

**Sanja Ilić** – koja je dinamika čišćenja i pranja Fošala i okolnih ulica , odnosno koliko često to Peovica pere i sa čime?

Gradonačelnik – Fošal se pere svaki dan, no jedan dan je Fošal sjever, drugi dan je Fošal jug, jedan dan su ulice okomito na Fošal i jedan dan je ul K. Kačića.

Ulice se peru sa strojem koji je namijenjen za tu svrhu, a gdje stroj ne može pristupiti pere se ručno.

**Sanja Ilić** – po ovome ispada da se Fošal pere 2 puta tjedno, mišljenja je da bi to ljeti ipak trebalo biti češće. Razmišlja li se o pranju i drugih ulica, npr. u naselju?

Gradonačelnik – možda bi i trebalo, no tu dolazimo do problema radne snage, ove godine se za rad u Peovici javilo manje ljudi itd...

Druge ulice se ne peru, one se metu.

Vijećnica **Simona Jurjević** dostavila je slijedeći vijećnički upit u pisanom obliku:

Još 2018. godine na sastanku MO Mlija-Brzet raspravljano je o zahtjevu žitelja toga područja da se za dobrobit istih postavi rasvjeta na stepenicama od adrese Fra . Vrlića br. 30 do magistrale. Stepenice nemaju nikakvu rasvjetu i jako su nezgodne po mraku. – pisani odgovor.

Mjesni odbor Mlija- Brzet traži da se na tzv. Gomili u ul. Fra Stjepana Vrlića i iza trafostanice u ulici Milana Marušića ocrta, označi, odnosno rezervira parkirno mjesto – kao što se ocrtava i rezervira za invalide – koja mjesto mora biti slobodno za kamione, odnosno vozila hitnih službi. Vatrogasaca i policije kao i za vozila Vodovoda i Peovice da se mogu okrenuti pri obavljanju svojih redovnih aktivnosti.

Također bi trebali i postaviti znak slijepe ulice da se turisti a i naši ljudi ne bi zagubili i stvarali dodatnu gužvu.

**Ad 3/**

PRIJEDLOG I. IZMJENA I DOPUNA PRORAČUNA GRADA OMIŠA ZA 2022. GODINU

Gradonačelnik je dostavio prijedlog I. Izmjena i dopuna Proračuna Grada Omiša za 2022. te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica Odsjeka za proračun izvijestila je u ovom predmetu.

U otvorenoj raspravi sudjelovali su:

**Dino Belošević** – svi smo svjesni da je povećanje prihoda na stavci komunalnog doprinosa na neki način i napad na standard građana, čime pravdamo to povećanje..

Također na puno mjesta u ovom dokumentu navedeni su „ostali, nespomenuti troškovi“ i sl. a ipak se radi o 2,3 milijuna kuna?

Što te stavke sadržavaju, koji su to „ostali nespomenuti troškovi“ .. zašto nisu specificirani?

Najviše u oko upada „tekući program za izvršna i zakonodavna tijela“ koji se povećava za 763% i sada iznosi 2,4 milijuna kuna?

Meri Smailagić – u toj stavci proračuna se radi o tome da je Grad Omiš svojevremeno bio pokrenuo sudski postupak koji je trajao više godina. U tom sudskog postupku smo tuženi iznos plus kamate morali izdvojiti na poseban račun Suda, sudski troškovi su u međuvremenu narasli... Taj postupak je nedavno okončan i ono što smo već platili sa žiro računa 2014. godine i to sada ide u trošak i mi smo u trošku tu stavku morali i predvidjeti.

**Dino Belošević** – a „ostali rashodi“ od ukupno 11 milijuna kuna na stranici br. 2. stavak br. 3. br. 38?

Meri Smailagić – tu se radi uglavnom o tekućim donacijama i kapitalnim pomoćima.

Tekuće donacije su sva naša financiranja koja idu prema sportu, Prometu Split, vrtićima koji nisu proračunski korisnici, prema kulturi, udrugama, transferi Peovici.

Radi se o zbirnoj stavci ovih troškova.

**Dino Belošević** – još bi se za kraj želio referirati na svoj elaborat o sportu i financiranje sporta (na jednoj od ranijih sjednica Gradskog vijeća) iz kojega je bilo razvidno koliko zaostajemo od prosjeka RH, a na kraju sada u ovom dokumentu opet imamo smanjenje stavki za sport.

Smatra to potpuno neprimjerenim, odnosno stavka za sport se trebala povećati a ne smanjiti.

Meri Smailagić – u ovim stavkama koje sada razmatramo nisu svi troškovi koje mi izdvajamo za sport npr. izdvajanja za stadion i dvoranu nisu tu jer se vode kao gradska imovina i taj trošak je prikazan na drugim stavkama, a tu se radi o značajnim sredstvima.

Gradonačelnik – što se tiče financiranja klubova nije se ništa smanjivalo, ovdje se vjerojatno radi o nekim radovima na objektima koji se za sada nisu napravili.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA usvojena

**I Izmjena i dopuna Proračuna Grada Omiša za 2022. godinu**

sa tekstom kao u prilogu ovog zapisnika oznake KLASA:400-01/22-01/02, URBROJ:2181-7-03-01/1-22-1.

**Ad 4/**

PRIJEDLOG ODLUKE O IZMJENI ODLUKE O IZVRŠAVANJU PRORAČUNA

GRADA OMIŠA ZA 2022. GODINU

Gradonačelnik je dostavio prijedlog Odluke o izmjeni Odluke o izvršavanju Proračuna Grada Omiša za 2022. godinu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica Odsjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijeta

**O D L U K A**

**o izmjeni Odluke o izvršavanju Proračuna Grada Omiša za 2022. godinu**

sa tekstom kao u prilogu ovog zapisnika oznake KLASA:400-01/22-01/02, URBROJ:2181-7-03-01/1-22-3.

**Ad 5/**

PRIJEDLOG ODLUKE O NAČINU IZDAVANJA

I O VISINI NAKNADE ZA IZDAVANJE DOZVOLE ZA AUTOTAKSI PRIJEVOZ PUTNIKA

Gradonačelnik je dostavio prijedlog Odluke o načinu izdavanja i o visini naknade za izdavanje dozvole za autotaksi prijevoza putnika te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Mate Sovulj, upravitelj Vlastitog pogona, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijeta

**O D L U K A**

**o visini naknade za izdavanje dozvole za autotaksi prijevoz putnika**

sa tekstom kao u prilogu ovog zapisnika oznake KLASA:340-03/22-01/01, URBROJ:2181-7-06/1-22-2.

**Ad 6/**

PRIJEDLOG ODUKE O OSNIVANJU SAVJETODAVNOG TIJELA

Gradonačelnik je dostavio prijedlog Odluke o osnivanju savjetodavnog tijela te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijeta

**O D L U K A**

**o osnivanju savjetodavnog tijela**

sa tekstom kao u prilogu ovog zapisnika oznake KLASA:024-02/22-01/01, URBROJ:2181-7-04/1-22-2.

**Ad 7/**

PRIJEDLOG IZVJEŠĆA O IZVRŠENJU PROGRAMA GRAĐENJA OBJEKATA KOMUNALNE INFRASTRUKTURE GRADA OMIŠA ZA 2021. G.

Gradonačelnik je dostavio prijedlog Izvješća o izvršenju programa građenja objekata komunalne infrastrukture Grada Omiša za 2021. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA prihvaćeno

**I Z V J E Š Ć E**

**o izvršenju programa građenja objekata komunalne infrastrukture**

**Grada Omiša za 2021. godinu**

sa tekstom kao u prilogu ovog zapisnika oznake KLASA:363-01/20-01/625, URBROJ: : 2181-7-05/1-20-10.

**Ad 8/**

PRIJEDLOG IZVJEŠĆA O OSTVARENJU PROGRAMA ODRŽAVANJA OBJEKATA KOMUNALNE INFRASTRUKTURE GRADA OMIŠA ZA 2021. GODINU

Gradonačelnik je dostavio prijedlog Izvješća o ostvarenju programa održavanja objekata komunalne infrastrukture Grada Omiša za 2021. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova za prihvaćeno

**I Z V J E Š Ć E**

**o ostvarenju programa održavanja objekata komunalne infrastrukture**

**Grada Omiša za 2021. godinu**

sa tekstom kao u prilogu ovog zapisnika oznake KLASA: 363-01/20-01/626

URBROJ: 2181-7-05/1-20-6.

**Ad 9/**

PRIJEDLOG IZMJENA I DOPUNA PROGRAMA GRAĐENJA OBJEKATA KOMUNALNE INFRASTRUKTURE GRADA OMIŠA ZA 2022. GODINU

Gradonačelnik je dostavio prijedlog Izmjena i dopuna programa građenja objekata komunalne infrastrukture Grada Omiša za 2022. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi sudjelovali su:

**Karlo Vukasović** – koliko je potrebna mrtvačnica u Svinišću, a blizu je mrtvačnica u Kučićima?

Čudi ga da za projekt demografske obnove nije bilo sredstava a za izgradnju mrtvačnice ima.

Gradonačelnik – cilj nam je da svako naselje, selo, ima mrtvačnicu, mjesni dom, uređeno dječje i sportsko igralište. Projektnu dokumentaciju za mrtvačnicu Svinišće smo počeli raditi prije više od 5 godina. Najprije smo krenuli s izvlaštenjem, sa nadbiskupijom smo potpisali ugovor o darovanju i dobili građevinsku dozvolu.

U Svinišću je potrebna mrtvačnica jer trenutno uopće nema prostora gdje bi se ljudi mogli žalovati nego se stoji na otvorenom prostoru. Možda i ima prioritetnijih stvari, no dozvolu imamo već dvije godine i krećemo u realizaciju toga projekta (već smo i smanjili troškovnik).

Također imamo i zakonsku obavezu od prikupljenih sredstava od komunalnog doprinosa dio utrošiti u izgradnju groblja i mrtvačnica.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA prihvaćen

**P R O G R A M**

**građenja objekata komunalne infrastrukture Grada Omiša za 2022. godinu**

sa tekstom kao u prilogu ovog zapisnika oznake KLASA: 363-01/21-01/691

URBROJ: 2181-7-05/1-21-4.

**Ad 10/**

PRIJEDLOG IZMJENA I ODPUNA PROGRAMA ODRŽAVANJA KOMUNALNE INFRASTRUKTURE ZA 2022. GODINU

Gradonačelnik je dostavio prijedlog Izmjena i dopuna programa održavanja objekata komunalne infrastrukture Grada Omiša za 2022. godinu, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova za prihvaćena

**I Z M J E N A I D O P U N A**

**Programa održavanja komunalne infrastrukture za 2022. godinu**

sa tekstom kao u prilogu ovog zapisnika oznake KLASA: 363-01/21-01/692

URBROJ: 2181-7-05/1-21-4

**Ad 11/**

PRIJEDLOG ODLUKE O DOPUNI ODLUKE O KOMUNALNOJ INFRASTRUKTURI GRADA OMIŠA I NJEZINOM PRAVNOM STATUSU

Gradonačelnik je dostavio prijedlog Odluke o dopuni Odluke o komunalnoj infrastrukturi Grada Omiša i njezinom pravnom statusu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova za prihvaćena

**O D L U K A**

**o dopuni Odluke o komunalnoj infrastrukturi Grada Omiša i njezinom pravnom statusu**

sa tekstom kao u prilogu ovog zapisnika oznake KLASA:363-01/19-01/506, URBROJ:2181-7-05/02/3-22-10.

**Ad 12/**

PRIJEDLOG ODLUKE O IZMJENI I DOPUNI ODLUKE O KOMUNALNOM DOPRINOSU

Gradonačelnik je dostavio prijedlog Odluke o izmjeni i dopuni Odluke o komunalnom doprinosu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi sudjelovali su:

**Petar Bulić –** ne sviđa mu se promjena zona, odnosno što druga zona postaje prva i tako redom..

**Dino Belošević –** primijetio je da i kada se Grad Omiš prijavljuje na natječaje iz EU fondova, tu nas prepoznaju kao grad, a mi smo zaista jako varijabilni i teško je aplicirati na natječaje u selima jer dobivaju karakteristike kao i priobalje. Moramo raditi na tome da ta područja potaknemo a na opteretimo s nekim našim rješenjima i troškovima.

Ivo Tomasović – naravno da nitko ne voli da se cijene bilo čega povećavaju, n na žalost cijene našeg komunalnog doprinosa su do sada bile niske, tako npr. jedna prosječna kuća od 600 m3 bi plaćala oko 15.000,00 kuna komunalnog doprinosa. S tim iznosom se ne može napraviti ništa, a mi prema zakonu od tih iznosa moramo održavati komunalnu infrastrukturu, graditi i održavati ceste, javnu rasvjetu itd. U vrijeme legalizacije objekata, budući da je bilo na tisuće zahtjeva, gradovi i općine su snižavali cijene komunalnog doprinosa. Osobnog je mišljenja da to nije bilo dobro iz razloga što su oni koji su gradili nelegalno time bili „nagrađeni“, a oni koji su legalno gradili i držali se zakona su platili punu cijenu komunalnog doprinosa. Maksimalna cijena po zakonu je 138 kuna, tako je npr. Makarska sve stavila j jednu zonu po toj maksimalnoj cijeni. Mi smo kvadraturom puno veći imamo puno veće troškove za subvencioniranje prijevoza i slične troškove.

Mi ćemo sada biti sa cijenama komunalnog doprinosa u razini sa Gradom Trogirom, a opet smo dali mogućnost da netko tko gradi prvu nekretninu ima popust od 50% na komunalni doprinos.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA prihvaćena

**O D L U K A**

**o izmjeni i dopuni Odluke o komunalnom doprinosu**

sa tekstom kao u prilogu ovog zapisnika oznake KLASA:363-02/22-01/01, URBROJ:2181-7-01-22-02.

**Ad 13/**

PRIJEDLOG ODLUKE O IZMJENI I DOPUNI ODLUKE

O RASPOLAGANJU NEKRETNINAMA U VLASNIŠTVU GRADA OMIŠA

Gradonačelnik je dostavio prijedlog Odluke o izmjeni i dopuni Odluke o raspolaganju nekretninama u vlasništvu Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijeta

**O D L U K A**

**o izmjeni i dopuni Odluke o raspolaganju nekretninama u vlasništvu Grada Omiša**

sa tekstom kao u prilogu ovog zapisnika oznake KLASA:406-01/10-01/01, URBROJ:2181-7-01-22.

**Ad 14/**

PRIJEDLOG ODLUKE O PRIHVATU DAROVANJA

Gradonačelnik je dostavio prijedlog Odluke o prihvatu darovanja zemljišta u vlasništvu Župe sv. Martina Donji Dolac, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijeta

**O D L U K A**

**o prihvatu darovanja**

sa tekstom kao u prilogu ovog zapisnika oznake KLASA:940-03/22-01/05, URBROJ:2181-7-01-22/2.

**Ad 15/**

PRIJEDLOG ODLUKE O DODJELI PROSTORA CARITASU

SPLITSKO MAKARSKE NADBISKUPIJE

Gradonačelnik je dostavio prijedlog Odluke o dodjeli prostora Caritasu splitsko makarske nadbiskupije.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijeta

**O D L U K A**

**o dodjeli prostora Caritasu splitsko makarske nadbiskupije**

sa tekstom kao u prilogu ovog zapisnika oznake KLASA:372-01/22-01/06, URBROJ:2181-7-01-22/3.

**Ad 16/**

PRIJEDLOG ODLUKE O ISTEKU PRIVREMENOG KORIŠTENJA

DIJELA JAVNOG PARKA ZA SPORTSKU NAMJENU UPU PUNTA

Gradonačelnik je dostavio prijedlog Odluke o isteku privremenog korištenja dijela javnog parka za sportsku namjenu UPU Punta, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi sudjelovali su:

**Dino Belošević –** član je nekoliko Odbora gradskog vijeća i nastoji se maksimalno pripremiti za sudjelovanje u radu istih. Smatra da nije dobro da se pretvorimo samo u nekoga tko će samo dobiti materijale i samo protokolarno o njima odlučivati. Primjerice, jučer smo imali sjednicu Odbora. Radi o relativno kompleksnom problemu a nemamo dovoljno vremena upoznati se sa svim činjenicama da bi smo o njima mogli kvalitetno odlučivati. Uspio je kontaktirati aktera o kojemu se u ovoj Odluci radi gdje mi zapravo ukidamo mogućnost jednog sportskog centra, jedne sportske ponude grada....

Ovim putem samo želi apelirati i ukazati na to da nije dobro da se dan prije sjednice Gradskog vijeća dobiju materijali jer je to nedovoljno vremena za odlučiti biti ZA ili PROTIV ovakve Odluke.

Ivo Tomasović – razlog donošenja ovakve Odluke je vrlo jednostavan. Smatramo da lokacija za takav objekt nije pogodna obzirom da tu postoji istezališe i da se u sklopu istezališta može obavljati ta djelatnost. Ronilački centar je čisto komercijalnog karaktera, i može se odvijati u sklopu istezališta. Možemo vidjeti mogućnost premještanja na drugu obalu Cetine (koju je mogućnost spomenuo vijećnik Belošević) i to bi spadalo pod UPU Ribnjak.

Smatra da bi bilo kakva gradnja i privremenih objekata pored istezališta bila devastacija prostora. Iz toga razloga samo zaključili da ne bismo išli na daljnje produženje, nego da ostane planirana zelena površina.

**Petar Bulić –** vezano za UPU Punta ima li razmišljanja da se u budućnosti tvornica Galeb izmjesti sa postojeće lokacije u zonu Gata 2? Time bi se oslobodio prostor za turistički sadržaj.

Ivo Tomasović – to je namjera, zato i ovaj park kao zelena površina.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 8 glasova ZA i 2 glasa SUZDRŽAN donijeta

**O D L U K A**

**o isteku privremenog korištenja dijela javnog parka za sportsku namjenu UPU Punta**

sa tekstom kao u prilogu ovog zapisnika oznake KLASA:363-01/21-01/608, URBROJ:2181-7-01-22-05.

**Ad 17/**

PRIJEDLOG ODLUKE O ISPRAVCI GREŠKE U ODLUCI O

DONOŠENJU IZMJENA I DOPUNA URBANISTIČKOG PLANA UREĐENJA RIBNJAK (VIII)

Gradonačelnik je dostavio prijedlog Odluke o ispravci greške u Odluci o donošenju izmjena i dopuna urbani, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 10 glasova ZA donijeta

**O D L U K A**

**o ispravci greške u Odluci o donošenju izmjena i dopuna**

**Urbanističkog plana uređenja Ribnjak (VIII)**

sa tekstom kao u prilogu ovog zapisnika oznake KLASA:350-01/19-0/09, URBROJ:2181-7-01-22-30.

Završeno u 20.40 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.